लोक सुराज के पहले चरण में चारामा में 12298 आवेदन
चारामा| लोक सुराज अभियान के तहत ब्लाक में तीन दिवसीय शिविर आयोजित किया गया। इसमें लोगों ने बढ़चढ़ कर हिस्सा लिया। तीन दिनों के शिविर में ग्रामीण स्तर पर 10201 व नगर पंचायत वार्ड अंतर्गत 2097 आवेदन मिले। इनमें मकान निर्माण, मरम्मत, गैस कनेक्शन, मकान पट्टा, पेयजल, नाली निर्माण जैसे समस्याएं प्रमुख रही। ग्रामीण स्तर के 10201 आवेदनों में 9709 मांग संबंधी, 408 शिकायत, 84 समस्या संबंधी आवेदन शामिल हैं। वहीं नगर पंचायत के 15 वार्डो से 2097 आवेदन मिले जिसमें 1995 मांग एवं 105 शिकायत के हैं। 3 अप्रैल से 20 मई तक तीसरे चरण में क्लस्टर स्तर पर समाधान शिविरों में समाधान की जानकारी लोगों को दी जाएगी।
hin_Deva hin_Deva